**ANEXA 18**

**Grila de verificare a conformității PTh[[1]](#footnote-1) și DE[[2]](#footnote-2)**

**pentru autorizarea executării lucrărilor de construcții[[3]](#footnote-3)**

(conform HG 907 din 29 noiembrie 2016 privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice)

|  |  |
| --- | --- |
| **Programul de sprijin financiar pentru creșterea calității arhitectural-ambientale a clădirilor din zonele prioritare de intervenție din Municipiul Timișoara[[4]](#footnote-4)** | |
| Titlul cererii de finanțare/proiectului |  |
| Zonă prioritară din care obiectivul face parte |  |
| Categorie obiectiv[[5]](#footnote-5) |  |
| Adresă |  |
| Solicitant |  |
| Nr. înregistrare |  |

| **Nr. crt.** | **Criterii** | **DA** | **NU** | **NA** | **Observații** |
| --- | --- | --- | --- | --- | --- |
| **I** | **CRITERII GENERALE PRIVIND CONŢINUTUL PTh** |  |  |  |  |
|  | Există și se respectă structura **Părții Scrise** conform prevederilor din legislația în vigoare – HG 907/2016 *privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice,* respectiv cele din Anexa 10. Proiect tehnic de execuție\*1)?  *\*1) Conținutul cadru al DT poate fi adaptat, în funție de specificul și complexitatea obiectivului de investiții propus, în conformitate cu specificul investiției.* |  |  |  |  |
|  | Partea scrisă prezentată **informaţiile generale privind obiectivul de investiţii**, conform precizărilor din capitolul 1, secțiunea A *Părți scrise,* din cadrul anexei 10 la HG 907/2016:   * + Denumirea obiectivului de investiţii?   + Amplasamentul?   + Actul administrativ prin care a fost aprobat(ă), în condiţiile legii, studiul de fezabilitate/documentaţia de avizare a lucrărilor de intervenţii?   + Ordonatorul principal de credite?   + Investitorul?   + Beneficiarul investiţiei?   + Elaboratorul proiectului tehnic de execuţie? |  |  |  |  |
|  | Sunt prezentate informații privind**prezentarea scenariului/opţiunii aprobat(e) în cadrul studiului de fezabilitate/documentaţiei de avizare a lucrărilor de intervenţii** (parte din memoriul tehnic general),conform conținutului-cadru al PTE din anexa 10 la HG 907/2016, **care menționează:**   * Particularitățile amplasamentului, incluziv numirea bunurilor de patrimoniu cultural imobil? * Soluția tehnică, inclusiv organizarea de șantier? |  |  |  |  |
|  | Există **Memoriul de arhitectură**, care conține descrierea lucrărilor de arhitectură, cu precizarea echipării și dotării specifice funcțiunii? |  |  |  |  |
|  | Există **Memorii corespondente domeniilor/subdomeniilor de construcții** (structură, drumuri, terasamente, amenajări exterioare, etc. – după caz) cu precizarea caracteristicilor amplasamentului, sistemului structural, materialelor utilizate, prevederilor de calcul structural, prevederilor cu privire la exigențele esențiale? |  |  |  |  |
|  | Există **memorii corespondente specialităților de instalații[[6]](#footnote-6)**, cu precizarea echipării și dotării specifice funcțiunii? |  |  |  |  |
|  | Există **Breviarele de calcul** pentru dimensionarea elementelor de construcții şi de instalații, elaborate pentru fiecare element de construcție în parte, în care se precizează:   * + încărcările și ipotezele de calcul, combinațiile de calcul, metodologia de calcul?   + verificările și dimensionările?   + programele de calcul utilizate? |  |  |  |  |
|  | Sunt întocmite **caietele de sarcini** pentru fiecare specialitate, întocmite de proiectanții pe specialități, cu respectarea precizărilor din capitolul IV *Caiete de sarcini,* secțiunea A *Părți scrise,* din cadrul anexei 10 la HG 907/2016? |  |  |  |  |
|  | **Caietele de sarcini** conțin următoarele descrieri, fără a fi restrictive:   * + conțin descrieri ale elementelor tehnice și calitative menționate în planșe și prezintă informații, precizări și prescripții complementare planșelor;   + nominalizează planșele, părțile componente ale proiectului tehnic de execuție, care guvernează lucrarea;   + prevăd standarde, normative şi alte prescripții care trebuie respectate în cazul execuției, produselor/materialelor, confecţiilor, elementelor prefabricate, utilajelor, montajului, probelor, testelor, verificărilor;   + descriu execuția lucrărilor, a procedurilor tehnice de execuție specifice și etapele privind realizarea execuției;   + măsurători, probe, teste, verificări și altele asemenea, necesare a se efectua pe parcursul execuției obiectivului de investiții;   + cuprind caracteristicile și calitățile materialelor folosite, proprietățile fizice, chimice, de aspect, de calitate, toleranțe, probe, teste și altele asemenea pentru produsele/materialele utilizate la realizarea obiectivului de investiții, ordinea de execuție și de montaj și aspectul final;   + prevăd condiții privind recepția;   + prevăd modul de urmărire a comportării în timp a investiției. |  |  |  |  |
|  | Există **centralizatorul cheltuielilor pe obiectiv de investiție** (Formularul F1) întocmit conform modelului din anexa 10 la HG 907/2016, în care se menționează valorile cheltuielilor? |  |  |  |  |
|  | Există **centralizatoarele cheltuielilor pe categorii de lucrări, pe obiecte** (Formularele F2), întocmite conform modelului din anexa 10 la HG 907/2016, în care se menționează valorile? |  |  |  |  |
|  | Există **listele cu cantitățile de lucrări, pe categorii de lucrări** (Formularele F3) întocmite conform modelului din anexa 10 la HG 907/2016, în care se menționează capitolul de lucrări, unități de măsură, cantități, prețuri unitare și totale? |  |  |  |  |
|  | Există **listele cu cantitățile de utilaje și echipamente tehnologice, inclusiv dotări** (Formularele F4) întocmite conform modelului din anexa 10 la HG 907/2016, în care se menționează prețurile unitare, valorile și corespondența cu fișele tehnice? |  |  |  |  |
|  | Există **fișele tehnice** ale utilajelor și echipamentelor tehnologice, inclusiv dotări (Formularele F5) întocmite conform modelului din anexa 10 la HG 907/2016 ? |  |  |  |  |
|  | Există **listele cu cantitățile de lucrări pentru construcții provizorii OS** (organizare de șantier), în care se menționează prețurile unitare și valorile?  *(Se pot întocmi folosind modelul de formular F3 din anexa 10 la HG 907/2016)* |  |  |  |  |
|  | **Devizul general** al obiectivului de investiție este întocmit conform modelului din anexa 7 la HG 907/2016 și este actualizat astfel încât să fie corelat cu valorile din formularele F1 – F4? |  |  |  |  |
|  | La întocmirea devizului general de către proiectant au fost nominalizate în mod distinct **tipurile de cheltuieli eligibile/neeligibile**,conform cu prevederile HCL în vigoare privind *Programul de sprijin financiar pentru creșterea calității arhitectural-ambientale a clădirilor din zonele prioritate de intervenție din Municipiul Timișoara*? |  |  |  |  |
|  | Este cuprinsă **valoarea estimată a lucrărilor defalcată pe fiecare proprietar**, proporțional cu cota-parte indiviză deținută din proprietatea comună, conform prevederilor HCL în vigoare privind *Programul de sprijin financiar pentru creșterea calității arhitectural-ambientale a clădirilor din zonele prioritate de intervenție din Municipiul Timișoara*, Anexa 17a și 17a1? |  |  |  |  |
|  | Există **graficul general de realizare a investiției publice,** întocmit conform modelului din anexa 10 – formularul F6 - la HG 907/2016, cu precizarea eșalonării fizice a lucrărilor de investiții/intervenții? |  |  |  |  |
|  | Este precizată în proiect **categoria de importanță a construcției**, conform prevederilor *Regulamentului din 21 noiembrie 1997 privind stabilirea categoriei de importanță a construcțiilor (aprobat prin Hotărârea 766/1997)* și prevederile *Legii 10/1995?* |  |  |  |  |
|  | Sunt precizate în proiect **cerințele fundamentale aplicabile** pe care documentația trebuie să le îndeplinească conform prevederilor art. 5 din *Legea nr. 10/1995* *privind calitatea în construcții*? |  |  |  |  |
|  | Este precizat în proiect **programul de control**, definit prin Ordinul 1370/2014 ca fiind o componentă a proiectului prin care sunt stabilite etapele de verificare pe domenii și categorii de lucrări în acord cu reglementările tehnice specifice, inclusiv fazele determinante, necesare asigurării realizării cerințelor specificate și conform prevederilor Legii nr. 10/1995? |  |  |  |  |
|  | **Părțile Desenate** sunt elaborate în conformitate cu prevederile Anexei 10 la HG 907/2016 și cuprind planșe cu caracter tehnic ale tuturor obiectelor de investiție, aferente tuturor specialităților? Sunt cuprinse în acestea toate informațiile necesare elaborării caietelor de sarcini? |  |  |  |  |
|  | Există **Planșe generale**, care cuprind:   * + planșa de încadrare în zonă?   + planșe de amplasare a reperelor de nivelment şi planimetrice?   + planșe topografice principale?   + planșe de amplasare a forajelor şi profilurilor geotehnice, cu înscrierea condițiilor şi a recomandărilor privind lucrările de fundare?   + planșe principale de amplasare a obiectelor, cu înscrierea cotelor de nivel, a distanțelor de amplasare, orientărilor, coordonatelor, axelor, reperelor de nivelment şi planimetrice, a cotei ± 0,00, a cotelor trotuarelor, a cotelor și distanțelor principale de amplasare a drumurilor, trotuarelor, aleilor pietonale, platformelor și altele asemenea?   + planșe principale privind sistematizarea pe verticală a terenului, cu înscrierea volumelor de terasamente, săpături-umpluturi, depozite de pământ, volumul pământului transportat (excedent şi deficit), a lucrărilor privind stratul vegetal, a precizărilor privind utilajele şi echipamentele de lucru, precum și a altor informații și elemente tehnice şi tehnologice?   + planșe principale privind construcțiile subterane, cuprinzând amplasarea lor, secțiuni, profiluri longitudinale/transversale, dimensiuni, cote de nivel, cofraj şi armare, ariile şi cerinţele specifice ale oțelului, clasa betoanelor, protecţii şi izolaţii hidrofuge, protecţii împotriva agresivităţii solului, a coroziunii şi altele asemenea?   + planșe de amplasare a reperelor fixe și mobile de trasare? |  |  |  |  |
|  | Există **planșe de arhitectură** care definesc și explicitează toate elementele de arhitectură ale fiecărui obiect, care conțin cote, dimensiuni, distanțe, funcțiuni, arii, precizări privind finisajele și calitatea acestora și alte informații de această natură:   * + planurile de arhitectură ale fiecărui nivel subteran și suprateran, inclusiv sistemul de acoperire, cotate, cu indicarea funcțiunilor și finisaje, cu mobilier reprezentat;   + secțiuni caracteristice cotate și cu indicarea finisajelor;   + fațade cu indicarea finisajelor, inclusiv cu reprezentarea încadrării în frontul stradal existent, după caz? |  |  |  |  |
|  | Există **planșe de structură** care definesc și explicitează pentru fiecare obiect alcătuirea și execuția structurii de rezistență, cu toate caracteristicile acesteia, și cuprind:   * + planurile infrastructurii și secțiunile caracteristice cotate;   + planurile suprastructurii și secțiunile caracteristice cotate;   + descrierea soluțiilor constructive, descrierea ordinii tehnologice de execuție și montaj (numai în situațiile speciale în care aceasta este obligatorie), recomandări privind transportul, manipularea, depozitarea și montajul? |  |  |  |  |
|  | Există **planșe de instalații[[7]](#footnote-7)** pentru fiecare obiect care definesc și explicitează amplasarea, alcătuirea și execuția instalațiilor, inclusiv cote, dimensiuni, toleranțe și altele asemenea? |  |  |  |  |
|  | Materialele, prefabricatele, confecțiile, utilajele tehnologice și echipamentele *sunt definite prin parametrii, performanțe și caracteristici*, fără a se face referiri sau trimiteri la mărci de fabrică, producători, furnizori, sau la alte asemenea recomandări ori precizări care să indice preferințe sau să restrângă concurența?  În situațiile excepționale, conform art. 156 din *Legea nr. 98/2016* *privind achizițiile publice*, stabilirea specificațiilor tehnice se face în acord cu prevederile, precizarea elementelor prevăzute la alin. (2) este însoțită corect de cuvintele „sau echivalent”? |  |  |  |  |
|  | Există **detalii de execuție** privind:   * + alcătuirea, asamblarea, executarea, montarea şi alte asemenea operațiuni privind părţi/elemente de construcție ori de instalații aferente acesteia şi care indică dimensiuni, materiale, tehnologii de execuție, precum și legături între elementele constructive structurale/nestructurale ale obiectivului de investiții?   + În funcție de complexitatea proiectului şi de natura lucrărilor de intervenții, proiectantul a specificat pe planșe care sunt detaliile de execuție ce urmează a fi elaborate/definitivate pe parcursul execuției obiectivului de investiții? |  |  |  |  |
|  | Fiecare planșă din cadrul pieselor desenate **este numerotată/codificată și prezintă un cartuș** care conține informațiile solicitate conform prevederilor legale, respectiv cartușul cuprinde numele firmei sau al proiectantului elaborator, numărul de înmatriculare sau numărul autorizației, după caz, titlul proiectului și al planșei, numărul proiectului și al planșei, data elaborării, numele, calitatea și semnătura elaboratorilor şi ale șefului de proiect? |  |  |  |  |
|  | Având în vedere faptul că *lucrările de intervenție privind reabilitarea structural-arhitecturală a anvelopei clădirilor* se stabilesc prin proiectul tehnic elaborat de colective tehnice de specialitate coordonate de un arhitect, se verifică dacă fiecare planșă a fost **semnată și ștampilată de elaboratori și experți** (în variantă olografă sau cu semnătură electronică), în conformitate cu prevederile legale:   * proiectantul general/șeful de proiect? * arhitectul cu drept de semnătură, cu ștampila cu număr de înregistrare în tabloul național TNA, conform reglementări OAR pentru clădiri care nu sunt monument istoric individual? * arhitect cu drept de semnătură înscris în Registrul specialiștilor şi/sau în Registrul experților şi verificatorilor tehnici atestaţi de către Ministerul Culturii în cazul clădirilor clasate ca monument istoric individual/în curs de clasare? * proiectanții de specialitate? * expertul tehnic, unde este cazul, conform prevederilor legale? * șeful de proiect complex, expert/specialist, în cazul monumentelor istorice? |  |  |  |  |
|  | Sunt atașate **referatele de verificare tehnică** a PTh, inclusiv a detaliilor de execuție (întocmite de verificatori atestați) pentru toate specialitățile obiectivului de investiție, pentru care verificarea este obligatorie conform legislației in vigoare?  Părțile scrise și desenate ale proiectului sunt **semnate și ștampilate de către verificatorii de proiect**, pe specialități și pentru fiecare cerință menționată în partea scrisă a proiectului? |  |  |  |  |
|  | Documentația include studiul geotehnic, verificat la cerința Af – dacă este cazul, și alte studii de specialitate necesare realizării investiției?  În cazul clădirilor clasate/în curs de clasare ca monumente istorice, sunt incluse **studiului istoric de fundamentare** şi **proiectul de conservare-restaurare** întocmit şi avizat conform *Legii nr. 422/2001 privind protejarea monumentelor istorice*, republicată, cu modificările ulterioare și conform prevederilor *Legii nr. 153/2011 privind măsuri de creştere a calităţii arhitectural-ambientale a clădirilor*? |  |  |  |  |
|  | Există descrierea lucrărilor de **organizare de șantier** (descriere a lucrărilor provizorii pregătitoare și necesare în vederea asigurării tehnologiei de execuție a investiției, atât pe terenul aferent investiției, cât și pe spațiile ocupate temporar în afara acestuia, inclusiv cele de pe domeniul public) |  |  |  |  |
|  | Sunt anexate toate avizele și acordurile menționate în certificatul de urbanism și Autorizația de construire? |  |  |  |  |
|  | Există **nota tehnică de constatare** prevăzută conform Legii nr. 153/2011, în scopul stabilirii stării tehnice a clădirii din punctul de vedere al asigurării cerinţelor esenţiale de calitate a construcţiilor, în principal a cerinţelor esenţiale „rezistenţă mecanică şi stabilitate", „securitate la incendiu" şi „siguranţă în exploatare", prin aplicarea metodei de evaluare calitativă pe baza examinării directe, la faţa locului, a clădirii, conform reglementărilor tehnice în vigoare din domeniul construcţiilor:   * + Aceasta respectă conținutul cadru prevăzut de Legea nr. 153/2011, anexa nr. 2?   + Aceasta este elaborată de către experţi tehnici atestați de către Ministerul Dezvoltării Regionale şi Administraţiei Publice, iar în cazul clădirilor clasate/în curs de clasare ca monumente istorice, de către experţi tehnici atestaţi de către Ministerul Culturii? |  |  |  |  |
|  | Există **procesele-verbale de recepție parțială**, **procesele-verbale de control al calităţii lucrărilor pentru rezistență mecanică şi stabilitate ajunse în faze determinante de execuţie**, **memoriu justificativ privind lucrările efectuate**, **procesul-verbal de recepție la terminarea lucrărilor[[8]](#footnote-8)** și orice alte documente care atestă executarea și finalizarea lucrărilor de consolidare rezultate în urma realizării expertizei tehnice a clădirii, conform Anexei 6 la prezentul Program și Legii nr. 10/1995? |  |  |  |  |
|  | Există, la faza DTAC, **Plan de situaţie privind amplasarea obiectivelor investiţiei** întocmit în sistemul de Proiecţie Stereografic 1970, la scările 1:2.000, 1:1.000, 1:500, 1:200 sau 1:100, după caz, vizat de oficiul de cadastru şi publicitate imobiliară teritorial pe care s-au reprezentat:   * imobilul, identificat prin numărul cadastral, pentru care a fost emis certificatul de urbanism, descris prin totalitatea elementelor topografice determinante pentru suprafaţa, lungimea laturilor, unghiuri, inclusiv poziţia şi înălţimea la coamă a calcanelor limitrofe, precum şi poziţia reperelor fixe şi mobile de trasare; * amplasarea tuturor construcţiilor care se vor menţine, se vor desfiinţa sau se vor construi; * cotele construcţiilor proiectate şi menţinute, pe cele trei dimensiuni (cotele +/- 0,00; cote de nivel; distanţe de amplasare; axe; cotele trotuarelor, aleilor, platformelor şi altele asemenea); * denumirea şi destinaţiile fiecărui corp de construcţie; * sistematizarea pe verticală a terenului şi modul de scurgere a apelor pluviale; * accesele pietonale şi carosabile din incintă şi clădiri, plantaţiile prevăzute. |  |  |  |  |
| **II** | **CRITERII SPECIFICE PRIVIND ASPECTELE CALITATIVE ALE PTh** |  |  |  |  |
|  | Există corespondență între obiectele de investiție (inclusiv tipurile de lucrări de construcții propuse, dotări, etc.) din cadrul proiectului tehnic de execuție și cele descrise în *cererea de finanțare*, *nota conceptuală* și *tema de proiectare*? |  |  |  |  |
|  | Există corespondență între obiectele de investiție din cadrul proiectului tehnic de execuție si cele descrise în DALI[[9]](#footnote-9) și DTAC? |  |  |  |  |
|  | Memoriul tehnic general este corelat cu memoriile tehnice pe specialități și cu memoriul de la faza DTAC? |  |  |  |  |
|  | Partea scrisă din cadrul proiectului tehnic de execuție este corelată cu partea desenată? |  |  |  |  |
|  | Corelarea specialităților proiectului este concretizată prin planșe (de ex. Planșe de structură cu goluri pentru instalații, etc) sau alte documente concludente? |  |  |  |  |
|  | PTh, inclusiv detaliile de execuție, sunt verificate de verificatori tehnici atestaţi pe specialităţi/expert tehnic, conform Legii nr. 10/1995, republicată cu modificările ulterioare şi a „Regulamentului de verificare și expertizare tehnică de calitate a proiectelor, a execuţiei lucrărilor și a construcţiilor - H.G. 925/1995; M.O. 286/1995”? |  |  |  |  |
|  | Centralizatoarele pe obiecte și categorii de lucrări menționează toate elementele componente ale obiectelor proiectului (eligibil și neeligibil)? |  |  |  |  |
|  | Centralizatorul cheltuielilor pe obiectiv de investiţie (formular F1), Centralizatoarele cheltuielilor pe obiecte și categorii de lucrări, (Formularele F2), Listele cu cantitățile de lucrări pe categorii de lucrări (Formularele F3), Lista cu cantitățile de utilaje și echipamente tehnologice, inclusiv dotări (Formularele F4), sunt corelate între ele și cu Devizul General? |  |  |  |  |
|  | Valoarea din Devizul General este corelată cu valorile din Anexa 17a și Anexa 17a1 la prezentul Program, în care sunt defalcate valorile ce revin fiecărui proprietar, proporțional cu cota-parte indiviză deținută din proprietatea comună, conform prevederilor HCL în vigoare privind *Programul de sprijin financiar pentru creșterea calității arhitectural-ambientale a clădirilor din zonele prioritate de intervenție din Municipiul Timișoara*? |  |  |  |  |
|  | Proiectul tehnic a fost elaborat respectând recomandările din *nota tehnică de constatare*, recomandările *expertului tehnic asupra soluției optime,* așa cum reies din *expertiza tehnică asupra clădirii* (în cazul lucrărilor de intervenție) şi, respectiv, a *studiilor geotehnice, topografice, alte studii de specialitate* necesare realizării investiției, avizelor furnizorilor de utilități, acordurilor, autorizațiilor etc., după caz? |  |  |  |  |
|  | În baza prevederilor Legii nr. 153/2011, art. 11, alin. (6), proiectanţii *au preluat*, prin proiectele tehnice şi detaliile de execuţie elaborate, *cerinţele stabilite prin avizele emise de Ministerul Culturii sau serviciile sale deconcentrate*? |  |  |  |  |

*În cazul bifării cu NU la oricare dintre criterii, se vor cere clarificări, în funcție de prevederile Regulamentului aferent HCL în vigoare privind* ***Programul de sprijin financiar pentru creșterea calității arhitectural-ambientale a clădirilor din zonele prioritate de intervenție din Municipiul Timișoara*** *și a legislației aplicabile în vigoare, și se vor formula recomandări de îmbunătățire a proiectului tehnic.*

|  |
| --- |
| **CLARIFICĂRI SOLICITATE DA  NU**  **Sumar clarificări** |

|  |  |  |
| --- | --- | --- |
| **Nr. Crt.** | **Clarificări solicitate în baza adresei/scrisorii de clarificări nr. .......[[10]](#footnote-10):**  *Se menționează explicit problemele identificate în cadrul evaluării documentației și se formulează solicitări explicite* | **Răspunsul solicitantului la clarificări:**  *Se detaliază modul în care s-a răspuns și clarificat solicitarea* |
| **1.** |  |  |
| **2.** |  |  |
| **CONCLUZII:** | | |
|  | **Sumar recomandări**  *Recomandările se pot formula pentru faza de implementare* | |

**CONCLUZII: PTh este considerat conform/neconform**

**Întocmit:**

**Nume, prenume: …………………………………….. Semnătura: ……………………………………........ Data: ……………………………………..................**

1. Conform HG 907/2016, este definit ca Proiect Tehnic de Execuție, conform Legii 50/1991 este definit ca Pth (proiect tehnic), parte integrantă a DT (documentație tehnică). [↑](#footnote-ref-1)
2. DE (detalii de execuție), conform Legii 50/1991 detaliază proiectul tehnic, în vederea executării lucrărilor de construcții autorizate. [↑](#footnote-ref-2)
3. HG 907/2016 prevede faptul că „Proiectul tehnic de execuție trebuie să fie astfel elaborat încât să fie clar, să asigure informații tehnice complete privind viitoarea lucrare și să răspundă cerințelor tehnice, economice și tehnologice ale beneficiarului.” [↑](#footnote-ref-3)
4. Conform HCL în vigoare. [↑](#footnote-ref-4)
5. Clădire monument istoric individual, clădire amplasată în ansamblu sau clădire amplasată în sit istoric, conform HCL în vigoare. [↑](#footnote-ref-5)
6. Se prezintă în mod obligatoriu soluții pentru iluminatul arhitectural. [↑](#footnote-ref-6)
7. Se prezintă în mod obligatoriu soluții pentru iluminatul arhitectural. [↑](#footnote-ref-7)
8. Lucrările de consolidare efectuate ca urmare a concluziilor rezultate în urma expertizării tehnice a imobilului nu sunt eligibile pentru acordarea sprijinului financiar prin Program. Acestea trebuie să fie recepționate la momentul depunerii cererii de sprijin financiar. [↑](#footnote-ref-8)
9. Doar în cazul particular în care beneficiarul a aplicat în faza DALI la program și au fost întocmite documente administrative de la această bază. [↑](#footnote-ref-9)
10. În baza clarificărilor solicitate în cadrul evaluării tehnice a proiectului, se formulează o scrisoare de solicitări (distinctă față de grila de analiză tehnică). [↑](#footnote-ref-10)